text: Selvindsigt giver færre tabere
  29 august 2012 kl. 14.25
  Selvindsigt blandt lærere og elever fører til færre tabere i uddannelsessystemet.
  Det er erfaringen på handelsskolen IBC i Kolding, der har hyret sociologen og den tidligere jægersoldat, Nicolai Moltke-Leth, til at undervise i selvindsigt. 
  Hensigten er, at både elever og lærere skal finde ud af, hvad de rummer menneskeligt, fagligt og personligt.
  Omkring 700 elever har foreløbig været gennem kurserne.
  Kurserne begyndte i 2008, og siden er frafaldet i handelsgymnasiet faldet fra 20 til seks procent.
  